स्वास्थ्य एवं परिवार कल्याण मंत्रालय
स्वास्थ्य मंत्रालय के दो दिवसीय स्वास्थ्य चिन्तन शिविर का समापन
आइए हम सभी अपनी केंद्रित नीतियों के माध्यम से यह संकल्प लें कि हम राज्यों और केंद्र-शासित प्रदेशों को आयुष्मान भारत कार्ड और आयुष्मान भारत स्वास्थ्य खाता आईडी से पूरी तरह जोड़ दें; देश से कुष्ठ रोग, कालाजार और मलेरिया को समाप्त करें और राज्यों को टीबी मुक्त भी बनाएं: डॉ. मनसुख मंडाविया
आइए, हम राज्यों के स्वास्थ्य क्षेत्र के लिए दूरदर्शी रोडमैप बनाने का संकल्प लें, जिसका मार्गदर्शन हमें अमृत काल के दौरान देश के स्वास्थ्य सेवा को और मजबूत कर इसे आम आदमी के लिए अधिक सुलभ और किफायती बनाने में मदद करेगा
चिंतन शिविर राज्यों के बीच परस्पर संवाद की शुरुआत करेगा और मेरा मानना है कि इन विचार-विमर्शों से देश में स्वास्थ्य सेवा की व्यवस्था में अच्छे परिणाम मिल सकते हैं: श्री एसपी सिंह बघेल
जब हम इस गहन चिंतन शिविर से अपने राज्यों में जाएं, तो हम इस शिविर से मिली सीख का उपयोग करें और अपनी केंद्रित नीतियों के माध्यम से संकल्प लें कि हम देश में सभी को आयुष्मान भारत कार्ड और आयुष्मान भारत स्वास्थ्य खाता आईडी से जोड़ेंगे और हमारे राज्यों को ‘टीबी मुक्त’ बनाएं, देश से कुष्ठ रोग, कालाजार और मलेरिया को खत्म करने की दिशा में भी काम करें”। यह बात केंद्रीय स्वास्थ्य मंत्री मनसुख मंडाविया ने आज देहरादून में दो दिवसीय स्वास्थ्य चिन्तन शिविर के समापन पर अपने समापन भाषण में कही।
स्वास्थ्य चिन्तन शिविर में सिक्किम के मुख्यमंत्री श्री प्रेम सिंह तमांग, केंद्रीय स्वास्थ्य और परिवार कल्याण राज्य मंत्री, प्रोफेसर एसपी सिंह बघेल,  श्री टीएस सिंहदेव की भागीदारी रही।  श्री ब्रजेश पाठक,  श्री बीएस पंत,  श्री विश्वास सारंग,  श्री के लक्ष्मी नारायणन, सहित विभिन्न राज्यों के स्वास्थ्य मंत्री, श्री धन सिंह रावत , श्रीमती रजनी विदाल , श्री अलो लिबांग , श्री केशव महंत , श्री ऋषिकेश पटेल , श्री बन्ना गुप्ता  श्री दिनेश गुंडू राव , श्री सपन रंजन सिंह  डॉक्टर आर ललथंगलियाना , श्री थिरु मा. सुब्रमण्यम  ने भी विचार मंथन शिविर समापन सत्र में भाग लिया
36 राज्यों और केंद्र-शासित प्रदेशों के वरिष्ठ अधिकारी भी दो दिवसीय सम्मेलन में सम्मिलित रहे।
उन्होंने कहा, आइए, हम एक विजन डाक्यूमेंट तैयार करें, जो देश के अमृत काल के अगले 25 वर्षों के लिए एक रोडमैप की तरह काम करेगा और नागरिकों को सर्वोत्तम स्वास्थ्य सेवा प्रदान करने की दिशा में हमारे प्रयासों का मार्गदर्शन करेगा।
उन्होंने केंद्र और राज्यों को देश के लिए भविष्य की स्वास्थ्य नीतियां बनाने के लिए मिलकर काम करने की सलाह दी। उन्होंने राज्यों को अपने स्वयं के चिंतन शिविर आयोजित करने के लिए प्रोत्साहित किया जहाँ उनके विशिष्ट स्वास्थ्य समस्याओं और प्राथमिकताओं के अनुसार स्थानीय समाधान निकाले जा सकते हैं। उन्होंने स्वास्थ्य सेवा को और अधिक समावेशी बनाने के लिए नीति निर्माण में नई पीढ़ी की अपेक्षाओं और विचारों को शामिल करने की आवश्यकता पर भी बल दिया।
समापन समारोह में, स्वास्थ्य और परिवार कल्याण राज्य मंत्री, श्री एसपी सिंह बघेल ने कहा, “इन दो दिनों में राज्यों में परस्पर खुली बातचीत हुई और मेरा मानना है कि इस विचार-विमर्श से देश में स्वास्थ्य देखभाल प्रावधान में बेहतर परिणाम मिल सकते हैं”
इस दो दिवसीय कार्यक्रम के अंतिम दिन आज के भारत के स्वास्थ्य सेवा के विभिन्न पहलुओं पर सत्र आयोजित किए गए जिनमें, चिकित्सा शिक्षा की स्थिति से लेकर राष्ट्रीय क्षय रोग उन्मूलन मिशन, जिला रेजिडेंसी कार्यक्रम और आयुष्मान भव विषय शामिल रहे।
कार्यक्रम में सदस्य,  नीति आयोग, श्री वीके पॉल, केंद्रीय स्वास्थ्य सचिव, श्री राजेश भूषण, स्वास्थ्य और परिवार कल्याण मंत्रालय में ओएसडी श्री सुधांश पंत, सचिव, आयुष, श्री डॉक्टर राजीव बहल, स्वास्थ्य अनुसंधान विभाग के सचिव, स्वास्थ्य और परिवार कल्याण मंत्रालय और राज्यों के वरिष्ठ अधिकारी के साथ ही उद्योग जगत के प्रमुख व्यक्ति भी उपस्थित रहे।